stanford-oval/wikipedia huggingface dataset:
เจ้าคุณพี่กับอีนางคำดวง
งานสร้าง

ละครเรื่องเจ้าคุณพี่กับอีนางคำดวงได้ทำการฟิตติ้งหรือลองเสื้อผ้าของนักแสดงแล้วเมื่อกลางเดือนเมษายน 2567 โดยได้จัดพิธีบวงสรวงและเริ่มต้นถ่ายทำ Q1 ณ สตูดิโอหนองแขม เมื่อวันอังคารที่ 11 มิถุนายน 2567
ฟังก์ชันก่อกำเนิด

ในทางฟิสิกส์ ฟังก์ชันก่อกำเนิด (Generating function approach) คือการใช้อนุพันธ์ย่อยสร้างสมการเชิงอนุพันธ์ที่อธิบายถึงพลศาสตร์ของระบบ ตัวอย่างทั่วไป เช่น ฟังก์ชันแบ่งส่วน (Partition function) ของกลศาสตร์สถิติ หรือฮามิลโทเนียน (Hamiltonian) หรือฟังก์ชันที่ทำหน้าที่แสดงความสัมพันธ์ระหว่าง 2 เซตของตัวแปรคาโนนิคัล (Canonical variable) สำหรับการแปลงแบบบัญญัติ (Canonical transformation)
สำหรับการแปลงแบบบัญญัติ เพื่อตรวจสอบความถูกต้องของการแปลงฟังก์ชันระหว่าง (q, p, H) และ (Q, P, K) ซึ่งทั้งสองเซตจะต้องเป็นไปตามหลักการฮามิลตัน (Hamilton's principle) โดยสามารถเขียนสมการลากรานจ์ได้ คือ  {\mathcal {L}}_{qp}=\mathbf {p} \cdot {\dot {\mathbf {q} }}-H(\mathbf {q} ,\mathbf {p} ,t) และ  {\mathcal {L}}_{QP}=\mathbf {P} \cdot {\dot {\mathbf {Q} }}-K(\mathbf {Q} ,\mathbf {P} ,t) ตามลำดับ โดยที่การแปลงเลอจองก์ (Legendre transform) จะต้องมีค่าคงตัว นั่นคือ :
ทั้งสองสมการจะได้ความสัมพันธ์ ดังนี้
โดยที่ G จะเป็นฟังก์ชันก่อกำเนิด ขึ้นกับพิกัดและโมเมนตัมทั้งในระบบเก่า (q หรือ p) และระบบใหม่ ระบบเก่า (Q หรือ P) และ λ จะเป็นตัวปรับขนาดของการแปลง (Scale transformation) สำหรับการแปลงแบบบัญญัติจะให้  \lambda =1
สำหรับการแปลงแบบบัญญัติ จะมีฟังก์ชันก่อกำเนิดทั้งหมด 4 รูปแบบ ดังนี้
รูปแบบที่ 1 ของฟังก์ชันก่อกำเนิด

G_{1} ขึ้นกับพิกัดของทั้งระบบเก่าและใหม่
สามารถเขียนสมการได้ ดังนี้
เนื่องจากพิกัดระบบเก่าและใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
รูปแบบที่ 2 ของฟังก์ชันก่อกำเนิด

G_{2} ขึ้นกับพิกัดของระบบเก่ากับโมเมนตัมของระบบใหม่
สามารถเขียนสมการได้ ดังนี้
เนื่องจากพิกัดของระบบเก่าและโมเมนตัมของระบบใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
รูปแบบที่ 3 ของฟังก์ชันก่อกำเนิด

G_{3} ขึ้นกับโมเมนตัมของระบบเก่ากับพิกัดของระบบใหม่
สามารถเขียนสมการได้ ดังนี้
เนื่องจากโมเมนตัมของระบบเก่าและพิกัดของระบบใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
รูปแบบที่ 4 ของฟังก์ชันก่อกำเนิด

G_{4} ขึ้นกับโมเมนตัมของทั้งระบบเก่าและใหม่
สามารถเขียนสมการได้ ดังนี้
เนื่องจากโมเมนตัมของระบบเก่าและใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
Home of the Underdogs

Home of the Underdogs (HotU) เป็นเว็บไซต์รวบรวม abandonware หรือซอฟต์แวร์ที่ไม่มีผู้พัฒนา/จัดจำหน่ายอีกต่อไปแล้ว ดำเนินงานโดย สฤณี อาชวานันทกุล นักวิชาการชาวไทย เจ้าของเว็บไซต์ "คนชายขอบ"
ในเว็บไซต์มีซอฟต์แวร์และคู่มือให้ดาวน์โหลดจำนวนมาก
โดยเน้นไปที่ซอฟต์แวร์เกมที่ไม่ค่อยประสบความสำเร็จด้านยอดขายนัก รวมทั้งเกมที่ดี แต่ไม่ค่อยมีคนรู้จัก
โดยมีรีวิวเกมมากกว่า 5,300 เกม เว็บไซต์นี้เปิดให้บริการตั้งแต่เดือนกันยายน 2541และก็กลายเป็นเว็บไซต์รวบรวม abandonware ที่สำคัญที่สุดแห่งหนึ่งในอินเทอร์เน็ต
เมื่อวันที่ 13 กุมภาพันธ์ 2552 เว็บไซต์ HotU ได้ปิดตัวลงไปเนื่องจากทางผู้ให้บริการเว็บโฮสล้มละลาย แต่ก็มีความพยายามในการฟื้นฟูเว็บไซต์นี้ขึ้นมาอีกครั้ง โดยมีเป้าหมายสร้างเว็บแบบวิกิเพื่อให้ผู้อ่านสามารถร่วมปรับปรุงเนื้อหาได้
ปัจจุบันได้มีเว็บที่สร้างขึ้นเพื่อสืบทอดเจตนารมณ์ของ HotU หลายแห่ง ซึ่งสร้างขึ้นโดยอดีตผู้ใช้ของเว็บ HotU ต้นตำรับ ซึ่งเว็บไซต์เหล่านี้ถูกสร้างขึ้นโดยเป็นอิสระจากกัน และคุณสฤณีไม่ได้เข้าไปร่วมสร้างด้วยอีกต่อไป เพราะเจ้าตัวได้หันไปทำงานทางวิชาการแทน
แหล่งข้อมูลอื่น

Home of the Underdogs
บทความใน Wired News เกี่ยวกับ HotU
บทความใน GameSpot เกี่ยวกับ abandonware พร้อมสัมภาษณ์ HotU เก็บถาวร 2007-10-06 ที่ เวย์แบ็กแมชชีน
"คนชายขอบ" เขียนถึงอวสานของ HotU และโครงการฟื้นชีพเว็บ
โครงการฟื้นชีพ HotU บน Google Groups
เว็บไซต์ใหม่ของ Home of the Underdogs เก็บถาวร 2009-03-11 ที่ เวย์แบ็กแมชชีน ขณะนี้มีทั้งเกมเก่าจากเว็บเดิม และของใหม่ที่เพิ่มเข้ามา
เว็บไซต์อีกแห่งของ Home of the Underdogs ที่คงลักษณะแบบเดิมไว้ทุกประการ แต่ยังดาวน์โหลดเกมได้เพียงบางส่วน
สถานีอยุธยา

สถานีรถไฟอยุธยา เป็นสถานีรถไฟประจำจังหวัดพระนครศรีอยุธยา ตั้งอยู่ที่อำเภอพระนครศรีอยุธยา จังหวัดพระนครศรีอยุธยา ในเส้นทางสายเหนือ ,สายตะวันออกเฉียงเหนือ ส่วนต่อขยายในอนาคตของรถไฟฟ้าชานเมือง สายธานีรัถยา ,HSR สายอีสาน และ HSR สายเหนือ
ตัวอาคารสถานีรถไฟเดิมสมัยรัชกาลที่ 5 เป็นอาคารไม้ ต่อมาในปี พ.ศ. 2464 จึงเปลี่ยนเป็นอาคารคอนกรีตเสริมเหล็ก หลังจากเปลี่ยนชื่อจาก "สถานีกรุงเก่า" เป็น "สถานีอยุธยา" ตามพระบรมราชวินิจฉัยในพระบาทสมเด็จพระมงกุฏเกล้าเจ้าอยู่หัว เมื่อ พ.ศ. 2460
สถานีรถไฟอยุธยาตั้งอยู่นอกเกาะเมืองฝั่งตะวันออก ริมแม่น้ำป่าสัก เป็นสถานีระดับที่ 1 ขบวนรถไฟทุกขบวน จะจอดรับส่งที่สถานีนี้
แกลลอรี่

รถจักรดีเซลไฟฟ้าฮิตาชิ หมายเลข 4522 ผ่านสถานีรถไฟอยุธยา เมื่อเดือนมกราคม พ.ศ. 2555
บริเวณด้านหน้าสถานีอยุธยา เมื่อเดือนธันวาคม พ.ศ. 2558
รถจักรดีเซลไฟฟ้าอัสตรอม หมายเลข 4116 จอดที่สถานีอยุธยา เมื่อเดือนกรกฎาคม พ.ศ. 2557
ป้ายสถานีด้านทิศใต้
ที่พักผู้โดยสาร
อาคารสถานี
อาคารสถานี
ป้ายสถานีด้านทิศเหนือ
ขบวนรถธรรมดาที่ 209 กรุงเทพ - บ้านตาคลี ที่สถานีรถไฟอยุธยา
รถจักรไอน้ำญี่ปุ่นแปซิฟิค หมายเลข 287 จอดที่สถานีอยุธยา ช่วงก่อนปี พ.ศ. 2500
รถจักรไอน้ำญี่ปุ่นแปซิฟิค หมายเลข 287 จอดที่สถานีอยุธยา ช่วงก่อนปี พ.ศ. 2500
เหตุระเบิดโรงแรมคาแนล

| เหตุระเบิดโรงแรมคาแนล |
| --- | --- |
เป็นส่วนหนึ่งของ การก่อการกำเริบในอิรัก (ค.ศ. 2003–2006) และการก่อการกำเริบในอิรัก (ค.ศ. 2003–2011)

สถานที่: แบกแดด ประเทศอิรัก
วันที่: 19 สิงหาคม ค.ศ. 2003  16:28 น. – (GMT +3)
เป้าหมาย: ศูนย์บัญชาการสหประชาชาติ
ประเภท: ระเบิดติดรถกระบะ
ตาย: 23
เจ็บ: 100+
ผู้ก่อเหตุ: ญะมาอะตุตเตาะฮีดวัลญิฮาด
เหตุจูงใจ:  การรับรองการยึดครองอิรักและอิสราเอล, ข้อมติคณะมนตรีความมั่นคงแห่งสหประชาชาติที่ 1386 และความเฉยเมยต่อสงครามในบอสเนีย เชเชน และกัศมีร์ 
เหตุระเบิดโรงแรมคาแนล เป็นการระเบิดติดรถกระบะฆ่าตัวตายที่แบกแดด ประเทศอิรักในช่วงบ่ายของวันที่ 19 สิงหาคม ค.ศ. 2003 ทำให้มีผู้เสียชีวิต 23 คน รวมถึงแซร์ฌียู วีเอย์รา จี แมลู (Sérgio Vieira de Mello) ผู้แทนพิเศษสหประชาชาติในอิรัก และมีผู้ได้รับบาดเจ็บกว่า 100 คน รวมถึงอะมีน มักกี มะดะนี ทนายความด้านสิทธิมนุษยชนและนักรณรงค์ทางการเมือง เหตุระเบิดดังกล่าวมีเป้าหมายโจมตีคณะทูตสนับสนุนสหประชาชาติในอิรัก ซึ่งเป็นหน่วยงานที่เพิ่งจะถูกก่อตั้งขึ้นเมื่อ 5 วันก่อนหน้า (สหประชาชาติได้ใช้โรงแรมดังกล่าวเป็นสำนักงานใหญ่ในอิรักนับตั้งแต่ต้นคริสต์ทศวรรษ 1990) เหตุระเบิดในวันที่ 19 สิงหาคมทำให้มีการถอนตัวเจ้าหน้าที่สหประชาชาติกว่า 600 คนออกจากอิรักภายในไม่กี่สัปดาห์ เหตุการณ์ดังกล่าวเพื่อต้องการให้เกิดผลกระทบต่อการปฏิบัติงานด้านความมั่นคงของสหประชาชาติทั่วโลก
หลังเหตุโจมตีนี้ก็เกิดเหตุระเบิดรถยนต์ฆ่าตัวตายในวันที่ 22 กันยายน ค.ศ. 2003 ใกล้กับศูนย์บัญชาการสหประชาชาติที่แบกแดด ทำให้เจ้าหน้าที่รักษาความปลอดภัยเสียชีวิตหนึ่งคน และบาดเจ็บ 19 คน
ในเดือนเมษายน ค.ศ. 2004 อะบู มุศอับ อัซซัรกอวี หัวหน้าองค์กรก่อการร้ายญะมาอะตุตเตาะฮีดวัลญิฮาด อ้างว่าเป็นผู้ก่อเหตุระเบิดเมื่อวันที่ 19 สิงหาคม
แหล่งข้อมูลอื่น

United Nations portal for the anniversary
"UNECE.org" (PDF). (176 KB) Kofi Annan's statement on the one-year anniversary
who.int Senior WHO official, Dr David Nabarro, describes his experience inside the Canal Hotel
"UN report" (PDF). (711 KB) on the bombing, 22 October 2003.
"Voices of Terrorism Victims" UN in Action No. 1579, a video interview with Laura Dolci whose husband was killed in the bombing; from UN Web TV's UN in Action
33°20′01″N 44°28′02″E﻿ / ﻿33.33361°N 44.46722°E﻿ / 33.33361; 44.46722
พรรณวดี จุฑารัตนกุล

| ท่านผู้หญิง พรรณวดี จุฑารัตนกุล ท> จ.ว. |
| --- | --- |
มีชื่อเสียงจาก: นางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คู่สมรส: จเร จุฑารัตนกุล
บุตร: ศรัณย์ จุฑารัตนกุล สโรช จุฑารัตนกุล ศรา จุฑารัตนกุล
บิดามารดา: พ่วง สุวรรณรัฐ หม่อมราชวงศ์ประสารสุวรรณ ทองแถม
ท่านผู้หญิงพรรณวดี จุฑารัตนกุล  เป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ประวัติ

ท่านผู้หญิงพรรณวดี จุฑารัตนกุล (สกุลเดิม: สุวรรณรัฐ) เป็นบุตรีของ นายพ่วง สุวรรณรัฐ อดีตปลัดกระทรวงมหาดไทย และรัฐมนตรีช่วยว่าการกระทรวงมหาดไทย และ หม่อมราชวงศ์ประสารสุวรรณ สุวรรณรัฐ (นามเดิม หม่อมราชวงศ์ประสารสุวรรณ ทองแถม ธิดาหม่อมเจ้าทองเชื้อธรรมชาติ ทองแถม พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าเม้า รองทรง)
ท่านผู้หญิงพรรณวดี จุฑารัตนกุล มีพี่น้องร่วมบิดามารดา ดังนี้
นางสาวพิยดา สุวรรณรัฐ ประกอบอาชีพอิสระ สมรสกับ นายเฮนริค แลงเฟลด์
นายพลากร สุวรรณรัฐ องคมนตรี อดีตรองปลัดกระทรวงมหาดไทย สมรสกับ ท่านผู้หญิงทัศนียา สุวรรณรัฐ (โฆวินทะ)
นางสาวภราไดย สุวรรณรัฐ สมรสกับ นายทินกร หิรัญพฤกษ์ ซึ่งมีลูกชายเป็นดารานักแสดงหนุ่มชื่อดัง "ภูริ หิรัญพฤกษ์"
นายพระนาย สุวรรณรัฐ อดีตปลัดกระทรวงมหาดไทย สมรสกับ นางทิพวิภา สุวรรณรัฐ (สกุลเดิม กัมปนาทแสนยากร)
ท่านผู้หญิงพรรณวดี จุฑารัตนกุล สมรสกับ นายจเร จุฑารัตนกุล อดีตปลัดกระทรวงพาณิชย์ มีบุตร คือ
นายศรัณย์ จุฑารัตนกุล
นายสโรช จุฑารัตนกุล
นายศรา จุฑารัตนกุล สมรสกับ พิยดา อัครเศรณี  ดารา/นักแสดง
เครื่องราชอิสริยาภรณ์

ท่านผู้หญิงพรรณวดี จุฑารัตนกุล ได้รับพระราชทานเครื่องราชอิสริยาภรณ์ ดังนี้
พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
วัดใหญ่อินทาราม

| วัดใหญ่อินทาราม |
| --- | --- |


ที่ตั้ง: อำเภอเมืองชลบุรี จังหวัดชลบุรี
ประเภท: พระอารามหลวงชั้นตรี ชนิดสามัญ
นิกาย: มหานิกาย
เจ้าอาวาส: พระราชวชิรสิทธิสุนทร (วรนัยน์ กตทีโป ป.ธ.3) (รองเจ้าคณะอำเภอเมืองชลบุรี)
 สถานีย่อยพระพุทธศาสนา
วัดใหญ่อินทาราม เป็นอารามหลวงชั้นตรี ชนิดสามัญ เป็นวัดเก่าแก่โบราณคู่บ้านคู่เมืองของจังหวัดชลบุรี สร้างขึ้นในสมัยกรุงศรีอยุธยาตอนปลาย ตั้งอยู่เลขที่ 858 ถนนเจตน์จำนงค์ ตำบลบางปลาสร้อย อำเภอเมืองชลบุรี จังหวัดชลบุรี
ประวัติ

วัดใหญ่อินทารามเป็นวัดเก่าแก่โบราณมีตั้งแต่สมัยกรุงศรีอยุธยา เมื่อครั้งที่สมเด็จพระนครินทราธิราช พระมหากษัตริย์แห่งกรุงศรีอยุธยา เสด็จประพาสเมืองชลบุรีโดยขบวนพยุหยาตราทางชลมารค เมื่อเสด็จฯมาถึงบริเวณนี้ได้ทอดพระเนตรเห็นทิวทัศน์อันน่ารื่นรมย์ไปด้วยแมกไม้ชายทะเล วิเวก ได้ยินเสียงคลื่นลมในยามราตรีกาล เหมาะสำหรับการประพฤติพรหมจรรย์ของพระภิกษุสงฆ์ ผู้มุ่งหวังต่อการปฏิบัติธรรม จึงมีพระราชศรัทธาได้สร้างวัดขึ้นมาและพระราชทานนามพระอารามสอดคล้องกับพระราชนามของพระองค์ว่า "วัดอินทาราม" แต่ชาวบ้านเรียกกันจนติดปากต่อมาว่า  "วัดหลวง" และ "วัดใหญ่" ปัจจุบันจึงเรียกว่าวัดใหญ่อินทาราม
สมัยเสียกรุงศรีอยุธยาครั้งที่ 2 สมเด็จพระเจ้าตากสินมหาราช เมื่อครั้งเป็นพระยาวชิรปราการ ได้เคยเสด็จฯมาพักรวบรวมไพร่พล เพื่อกอบกู้เอกราช และปราบนายทองอยู่น้อย หรือนายทองอยู่นกเล็ก ที่ประพฤติตนเป็นมิจฉาชีพ เที่ยวเป็นโจรสลัดปล้นเรือสำเภา
วัดใหญ่อินทาราม ได้รับการประกาศจากทางราชการ ตั้งเป็นวัดเมื่อ พ.ศ. 2325 ได้รับพระราชทานวิสุงคามสีมา พ.ศ. 2335 ได้รับพระมหากรุณาโปรดเกล้าฯ ให้ยกเป็นพระอารามหลวงชั้นตรี ชนิดสามัญ เมื่อวันที่ 15 สิงหาคม 2518
ปัจจุบัน พระราชวชิรสิทธิสุนทร (วรนัยน์ กตทีโป) เป็นเจ้าอาวาสวัดใหญ่อินทาราม พระอารามหลวง (รองเจ้าคณะอำเภอเมืองชลบุรี)
การเดินทาง

วัดใหญ่อินทาราม จากถนนสุขุมวิท บริเวณสี่แยกไปอำเภอพนัสนิคม (สี่แยกเฉลิมไทย) เลี้ยวขวาเข้าสู่ถนนโพธิ์ทอง เลี้ยวซ้ายเข้าถนนเจตน์จำนงค์ประมาณ 300 เมตร วัดตั้งอยู่ริมถนนห่างจากศาลากลางจังหวัดชลบุรีประมาณ 500 เมตร
↑  . th.wikipedia.org.
ท่าอากาศยานนานาชาติสุราษฎร์ธานี

สำหรับการใช้งานทางทหาร ดูที่ ฐานบินสุราษฎร์ธานี
ท่าอากาศยานนานาชาติสุราษฎร์ธานี (IATA: URT, ICAO: VTSB) ตั้งอยู่ในตำบลหัวเตย อำเภอพุนพิน จังหวัดสุราษฎร์ธานี ห่างจากบ้านดอนประมาณ 26 กิโลเมตร โดยใช้พื้นที่ร่วมกับกองทัพอากาศ (กองบิน 7 สุราษฎร์ธานี) ซึ่งเป็นท่าอากาศยานในสังกัดกรมท่าอากาศยาน กระทรวงคมนาคม เป็นท่าอากาศยานที่ให้บริการเที่ยวบินระหว่างประเทศ (International Airport) และได้ประกาศท่าอากาศยานศุลกากรเมื่อวันที่ 1 กันยายน พ.ศ. 2534
ประวัติ > ท่าอากาศยานเดิมที่บ้านดอนนก

ท่าอากาศยานสุราษฎร์ธานีเดิมนั้นตั้งอยู่ที่บ้านดอนนก ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี มีระยะทางห่างจากตัวเมืองประมาณ 3 กิโลเมตร โดยมีกรมการขนส่ง เป็นเจ้าของกรรมสิทธิ์ที่ดิน โดยมีทางวิ่งขนาดกว้าง 60 เมตร ยาว 800 เมตร ผิวพื้นลูกรัง ต่อมากองทัพอากาศได้ขอปรับปรุงท่าอากาศยานแห่งนี้เพื่อใช้ในกิจการกองทัพอากาศด้วย โดยปรับปรุงเป็นขนาด 60 X 1,000 เมตร สามารถรับน้ำหนักได้เพียงเครื่องบินเล็ก แบบดักลาส ดีซี-3
ในปี พ.ศ. 2514 กรมการบินพาณิชย์ (กรมท่าอากาศยานในปัจจุบัน) ได้พิจารณาเห็นว่าเมื่อบริษัท เดินอากาศไทย จำกัดได้เปลี่ยนเครื่องบินเป็นแบบ แอฟโร่ 748 จึงควรที่จะได้ปรับปรุงท่าอากาศยานสุราษฎร์ธานีให้สามารถรับเครื่องบินแบบนี้ได้ เพื่อจะได้เปิดบริการการขนส่งทางอากาศในจังหวัดต่อไป
หลังจากนั้น กรมการบินพาณิชย์ (กรมท่าอากาศยาน) ได้ว่าจ้าง บริษัท วิศวกรไทย จำกัด ซึ่งเป็นบริษัทวิศวกรที่ปรึกษา ทำการสำรวจศึกษาและพิจารณาเลือกบริเวณจุดที่ตั้งท่าอากาศยานใหม่ที่เหมาะสม เนื่องจากท่าอากาศยานเดิมอยู่ในเขตชุมชนกลางเมือง รวมทั้งการออกแบบเพื่อการก่อสร้างท่าอากาศยานสุราษฎร์ธานี หากสามารถทำได้ท่าอากาศยานที่จะก่อสร้างใหม่ควรจะอยู่ในจุดที่ตั้งที่สามารถจะให้บริการแก่ประชาชนในจังหวัดสุราษฎร์ธานีและจังหวัดนครศรีธรรมราชได้โดยสะดวกทั้งสองจังหวัด และให้สามารถรองรับเครื่องบินไอพ่นขนาดกลาง ซึ่งบริษัท เดินอากาศไทย จำกัดมีแผนที่จะนำมาใช้ด้วย
จากผลการสำรวจศึกษาของบริษัทวิศวกรที่ปรึกษา ได้พิจารณาเลือกบริเวณจุดที่ตั้งท่าอากาศยานทั้งหมดรวม 6 แห่ง ปรากฏว่ามีเพียง 3 แห่ง ที่สมควรจะเลือกเป็นที่ก่อสร้างท่าอากาศยาน ส่วนบริเวณเขตติดต่อระหว่าง 2 จังหวัดไม่มีที่เหมาะสมจะใช้เป็นที่ก่อสร้างท่าอากาศยานได้ ในจำนวนนี้ 2 แห่ง อยู่ในเขตจังหวัดสุราษฎร์ธานีและอีกแห่งหนึ่งอยู่ในเขตจังหวัดนครศรีธรรมราช คือ
บริเวณบ้านดอนนก (ท่าอากาศยานของกรมการขนส่งเดิม)
บริเวณบ้านม่วงเรียง ตำบลหัวเตย อำเภอพุนพิน จังหวัดสุราษฎร์ธานี เป็นท่าอากาศยานเดิม และกองทัพอากาศ เจ้าของกรรมสิทธิ์ที่ดินอยู่แล้ว
บริเวณบ้านชะเอียน เป็นท่าอากาศยานของกองทัพบกจังหวัดนครศรีธรรมราช ปัจจุบันใช้ได้กับเครื่องบินขนาดเล็กในราชการของกองทัพบก
จากการเปรียบเทียบข้อได้เปรียบเสียเปรียบจุดต่างๆ สำหรับเลือกเป็นที่ก่อสร้างท่าอากาศยาน โดยได้พิจารณาถึงในด้านวิศวกรรมการก่อสร้างท่าอากาศยาน ด้านเศรษฐกิจและสภาวะแวดล้อมแล้ว เห็นว่าบริเวณที่จะใช้เป็นที่ก่อสร้างท่าอากาศยานพาณิชย์ของจังหวัดสุราษฎร์ธานี คือ บริเวณบ้านม่วงเรียง ตำบลหัวเตย อำเภอพุนพิน เป็นที่เหมาะสมที่สุด กล่าวคือ เป็นท่าอากาศยานเดิมของกองทัพอากาศ ซึ่งสร้างไว้เมื่อสงครามโลกครั้งที่สองและได้เลิกใช้ไป มีเนื้อที่ประมาณ 3,026 ไร่ จะต้องจัดหาที่เพิ่มเติมอีกไม่มากนัก ราคาที่ดินก็ไม่สูงเกินไป บริเวณโดยรอบไม่มีสิ่งกีดขวางหรืออุปสรรคต่อการขึ้นลงของเครื่องบินและการติดตั้งเครื่องช่วยในการเดินอากาศ สภาพพื้นดินเหมาะสมที่จะใช้เป็นที่ก่อสร้างท่าอากาศยาน และลงทุนต่ำกว่าแห่งอื่นๆ นอกจากนั้น ยังสามารถจะขยายท่าอากาศยานนี้ออกไปในอนาคตได้ง่าย
อาคารสถานที่ > อาคารผู้โดยสาร

มีอาคารผู้โดยสาร 1 หลัง พื้นที่ 14,196 ตารางเมตร สามารถรองรับผู้โดยสารขาเข้าและขาออกได้ 784 คนต่อชั่วโมง รองรับจำนวนผู้โดยสารได้ 6,272 คนต่อวัน
ลานจอดเครื่องบินมีพื้นที่ 120×375 เมตร รองรับเครื่องบินได้ 40 เที่ยวบินต่อวัน มีหลุมจอดเครื่องบิน 5 หลุม และหลุมจอดเฮลิคอปเตอร์ขนาดเส้นผ่านศูนย์กลาง 25 เมตร 4 หลุม
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ทางวิ่งของท่าอากาศยานนานาชาติสุราษฎร์ธานีมี 1 เส้น พื้นผิวแอสฟัลติกคอนกรีต (asphaltic-concrete) ความกว้าง 45 เมตร และมีความยาว 3,000 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 75 เมตร โดยการบินพลเรือนกับการบินทหารใช้ทางวิ่งร่วมกัน
ท่าอากาศยานนานาชาติสุราษฎร์ธานีมีทางขับสู่ลานจอด 2 เส้น โดยมีความกว้างเส้นละ 25 เมตร และมีความยาวเส้นละ 275 เมตร โดยอีก 8 เส้นเป็นทางขับฝั่งกองทัพอากาศ
แผนการพัฒนาท่าอากาศยาน

ปลายปี พ.ศ. 2563 กรมท่าอากาศยานมีแผนที่จะก่อสร้างศูนย์ขนส่งผู้โดยสาร และปรับปรุงลานจอดรถยนต์ภายในท่าอากาศยานต่างๆ ตามนโยบายของรัฐมนตรีว่าการกระทรวงคมนาคมที่ต้องการให้เชื่อมต่อการเดินทางจากทางอากาศไปทางบกแบบไร้รอยต่อ โดยในปี พ.ศ. 2564 ได้มีแผนนำร่องก่อสร้างก่อนที่ท่าอากาศยาน 2 แห่ง ได้แก่ท่าอากาศยานนานาชาติสุราษฎร์ธานี และท่าอากาศยานนานาชาติอุบลราชธานี
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| ไทยไลอ้อนแอร์ | กรุงเทพฯ–ดอนเมือง | ภายในประเทศ |
| ไทยเวียดเจ็ทแอร์ | กรุงเทพฯ–สุวรรณภูมิ | ภายในประเทศ |
| ไทยแอร์เอเชีย | กรุงเทพฯ–ดอนเมือง, เชียงใหม่ | ภายในประเทศ |
| นกแอร์ | กรุงเทพฯ–ดอนเมือง | ภายในประเทศ |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| เดินอากาศไทย | กรุงเทพฯ–ดอนเมือง, กรุงเทพฯ–ดอนเมืองผ่านภูเก็ต, กรุงเทพฯ–ดอนเมืองผ่านหาดใหญ่ | ภายในประเทศ |
| การบินไทย | กรุงเทพฯ–ดอนเมือง, กรุงเทพฯ–สุวรรณภูมิ | ภายในประเทศ |
| นอร์ดวินด์แอร์ไลน์ | เช่าเหมาลำเฉพาะฤดูกาล: ครัสโนยาสค์, โนโวซีบีสค์, มอสโก–เชเรเมเตียโว | ระหว่างประเทศ |
| ไทยไลอ้อนแอร์ | เชียงใหม่, หาดใหญ่ | ภายในประเทศ |
| ไทยแอร์เอเชีย | กรุงเทพ-สุวรรณภูมิ | ภายในประเทศ |
| มาลินโดแอร์ | กัวลาลัมเปอร์-สุบัง | ระหว่างประเทศ |
| แอร์เอเชีย | กัวลาลัมเปอร์ | ระหว่างประเทศ |
| กานต์แอร์ | อู่ตะเภา | ภายในประเทศ |
| ไทยสมายล์ | กรุงเทพฯ–สุวรรณภูมิ | ภายในประเทศ |
| สปริงแอร์ไลน์ | เฉิงตู | ระหว่างประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 180,621 |  | 1,531 | 4,646.35 |
| 2545 | 163,321 |  9.58% | 1,510 | 2,472.06 |
| 2546 | 162,661 |  0.40% | 1,518 | 2,070.01 |
| 2547 | 202,250 |  24.34% | 1,629 | 1,858.76 |
| 2548 | 206,342 |  2.02% | 1,793 | 1,698.92 |
| 2549 | 291,094 |  41.07% | 2,812 | 1,412.82 |
| 2550 | 359,467 |  23.49% | 3,316 | 1,061.95 |
| 2551 | 344,748 |  4.09% | 2,904 | 1,464.76 |
| 2552 | 394,096 |  14.31% | 3,266 | 1,301.99 |
| 2553 | 505,776 |  28.34% | 4,460 | 1,152.31 |
| 2554 | 595,184 |  17.68% | 5,251 | 1,369.13 |
| 2555 | 816,484 |  37.18% | 6,308 | 1,541.00 |
| 2556 | 1,080,508 |  32.34% | 8,457 | 1,568.07 |
| 2557 | 1,319,660 |  22.13% | 10,175 | 1,571.29 |
| 2558 | 1,856,315 |  40.67% | 13,257 | 1,601.26 |
| 2559 | 2,032,042 |  9.47% | 13,813 | 1,575.77 |
| 2560 | 2,247,344 |  10.60% | 15,396 | 1,036.80 |
| 2561 | 2,108,289 |  6.19% | 14,000 | 1,144.99 |
| 2562 | 1,864,997 |  11.54% | 12,340 | 829.87 |
การเดินทางสู่ท่าอากาศยาน

ท่าอากาศยานนานาชาติสุราษฎร์ธานี ตั้งอยู่ห่างจากศาลากลางจังหวัดสุราษฎร์ธานีประมาณ 30 กิโลเมตร โดยตั้งอยู่ห่างจากทางหลวงแผ่นดินหมายเลข 41 เข้าไปประมาณ 2 กิโลเมตร และมีลานจอดรถความจุประมาณ 550 คัน
อุบัติเหตุ

การบินไทย เที่ยวบินที่ 261 เดินทางจากกรุงเทพมหานคร มายังสุราษฎร์ธานี ด้วยเครื่องบินรุ่น แอร์บัส เอ 310 ทะเบียน HS-TIA เกิดเหตุเครื่องบินตกในป่ายาง ใกล้ท่าอากาศยานสุราษฎร์ธานี มีผู้เสียชีวิต 101 คน และ บาดเจ็บสาหัส 45 คน
ดูเพิ่ม

รายชื่อท่าอากาศยานในประเทศไทย
กองบิน 7 สุราษฎร์ธานี
ท่าอากาศยานนานาชาติสุราษฎร์ธานี เมื่อเดือนพฤษภาคม พ.ศ. 2565
ท่าอากาศยานนานาชาติสุราษฎร์ธานีเมื่อปี 2551
วัน มิวสิก

วัน มิวสิก เป็นค่ายเพลงในเครือ เดอะ วัน เอ็นเตอร์ไพรส์ กิจการร่วมค้าของจีเอ็มเอ็ม แกรมมี่ ซึ่งส่วนหนึ่งของผลงานเพลงเป็นเพลงประกอบละครของช่องวัน 31 และมีศิลปินในสังกัดเป็นศิลปินจากรายการประกวดร้องเพลงของเอ็กแซ็กท์, ซีเนริโอ รวมถึงของช่องวัน 31 เช่น เดอะสตาร์ ค้นฟ้าคว้าดาว ปัจจุบัน กั้ง - กรณ์ ศิริสรณ์ เป็นผู้บริหารค่ายเพลง
ศิลปินในปัจจุบัน > เอ็กแซ็กท์/วัน มิวสิค

| ลำดับ> เอ็กแซ็กท์ | ชื่อศิลปิน> เอ็กแซ็กท์ |
| --- | --- |
1: สุกฤษฎิ์ วิเศษแก้ว
2: นภัทร อินทร์ใจเอื้อ
3: ภาคิน คำวิลัยศักดิ์
4: เรืองฤทธิ์ ศิริพานิช
5: วิชญาณี เปียกลิ่น
6: จารุวัฒน์ เชี่ยวอร่าม
7: ยุทธนา เปื้องกลาง
8: กรณ์ ศิริสรณ์
9: วราวุธ โพธิ์ยิ้ม
10: กฤษกร กนกธร
11: รวิสรารัตน์ พิบูลภานุวัธน
12: กฤษฎา จันทร์ดี
13: กุลกรณ์พัชร์ โพธิ์ทองนาค
14: ปฏิภาณ ปฐวีกานต์
15: ศักดิ์สิทธิ์ แท่งทอง
วัน มิวสิก
1: นรภัทร วิไลพันธ์ุ
2: ธนภัทร กาวิละ
3: รชตะ หัมพานนท์
4: อธิภัทร ณ สงขลา
5: โชคชัย หมู่มาก
6: สรวีย์ ธนพูนหิรัญ
7: วศิน พรพงศา
8: ทิพย์รมิดา พันตาวงษ์รบิล
9: ภูมิ แก้วฟ้าเจริญ
10: ธนเดช โอภาสธัญกร
11: กนิษฐา ศรีลุปะบาต
12: อลิสา ขุนแขวง
13: สหรัฐ เทียมปาน
14: พงศ์รชตะ ไชยศิวามงคล
15: ฟาติมา เดชะวลีกุล
16: เจตพล กนิษฐชาต
17: ญาณาธิป ใจจุล
18: ธนากรณ์ ญาติกลาง
19: ปุญญาดา ผาณิตพจมาน
20: โสมวิมาลา ณ อุบล
21: พิทยา แซ่ฉั่ว
22: กันตภณ จินดาทวีผล
23: ณรกร ณิชกุลธนโชติ
24: บูลเศรษฐ์ ภูสินโชควงศา
25: ธยศทรณ์ ไวยฉัยยา
ตำบลรุ่งระวี

| ตำบลรุ่งระวี |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rung Rawi
สถานีวนวัฒนวิจัยห้วยทา ซึ่งเป็นพื้นที่อนุรักษ์พื้นที่ป่าสนสองใบที่ราบแหล่งสุดท้ายของจังหวัดศรีสะเกษ ซึ่งมีอายุกว่า 200 ปี
ประเทศ: ไทย
จังหวัด: ศรีสะเกษ
อำเภอ: น้ำเกลี้ยง
พื้นที่
 • ทั้งหมด: 37.58 ตร.กม. (14.51 ตร.ไมล์)
ประชากร (2564)
 • ทั้งหมด: 8,312 คน
 • ความหนาแน่น: 221.18 คน/ตร.กม. (572.9 คน/ตร.ไมล์)
รหัสไปรษณีย์ : 33130
รหัสภูมิศาสตร์: 331505
 ส่วนหนึ่งของสารานุกรมประเทศไทย
| องค์การบริหารส่วนตำบลรุ่งระวี |
| --- | --- |
องค์การบริหารส่วนตำบล
อบต.รุ่งระวีที่ตั้งที่ทำการองค์การบริหารส่วนตำบลรุ่งระวี
พิกัด: 14°53′07.6″N 104°31′28.8″E﻿ / ﻿14.885444°N 104.524667°E﻿ / 14.885444; 104.524667
ประเทศ:  ไทย
จังหวัด: ศรีสะเกษ
อำเภอ: น้ำเกลี้ยง
พื้นที่
 • ทั้งหมด: 37.58 ตร.กม. (14.51 ตร.ไมล์)
ประชากร (2564)
 • ทั้งหมด: 8,312 คน
 • ความหนาแน่น: 221.18 คน/ตร.กม. (572.9 คน/ตร.ไมล์)
รหัส อปท.: 06331506
ที่อยู่ที่ทำการ: หมู่ที่ 12 ตำบลรุ่งระวี อำเภอน้ำเกลี้ยง จังหวัดศรีสะเกษ 33130
เว็บไซต์: rungravee.go.th
 ส่วนหนึ่งของสารานุกรมประเทศไทย
รุ่งระวี เป็นตำบลหนึ่งในอำเภอน้ำเกลี้ยง จังหวัดศรีสะเกษ เป็นที่ตั้งของสถานีวนวัฒนวิจัยห้วยทา ซึ่งเป็นพื้นที่อนุรักษ์พื้นที่ป่าสนสองใบที่ราบแหล่งสุดท้ายของจังหวัดศรีสะเกษ ซึ่งมีอายุกว่า 200 ปี และยังเป็นพื้นที่ 1 ใน 3 ของภาคตะวันออกเฉียงเหนือที่พบป่าสนสองใบ
แท่งน้ำประปาหมู่บ้านโนนโพธิ์ (เดิม) ซึ่งเคยเป็นแหล่งผลิตน้ำประปาที่ใช้อุปโภค-บริโภคของชาวบ้านที่สำคัญของหมู่บ้านโนนโพธิ์ ตำบลรุ่งระวี
ที่ตั้งและอาณาเขต

ตำบลรุ่งระวี มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับตำบลตำแย อำเภอพยุห์ และตำบลละเอาะ ตำบลน้ำเกลี้ยง อำเภอน้ำเกลี้ยง
ทิศตะวันออก ติดต่อกับเขิน อำเภอน้ำเกลี้ยง
ทิศใต้ ติดต่อกับตำบลเสื่องข้าว และตำบลตูม อำเภอศรีรัตนะ
ทิศตะวันตก ติดต่อกับตำบลพรหมสวัสดิ์ และตำบลตำแย อำเภอพยุห์
ประวัติ

เดิมพื้นที่ "รุ่งระวี" เป็นส่วนหนึ่งของอำเภอกันทรารมย์ ต่อมาทางราชการได้แบ่งพื้นที่การปกครองออกมาตั้งเป็นกิ่งอำเภอน้ำเกลี้ยง ตามประกาศกระทรวงมหาดไทยลงวันที่ 3 มกราคม พ.ศ. 2529 โดยมีผลบังคับตั้งแต่วันที่ 22 มกราคม ปีเดียวกัน โดยในขณะนั้นรุ่งระวียังมีฐานะเป็นหมู่บ้านหนึ่งในท้องที่ตำบลละเอาะ ต่อมาเมื่อประมาณปี พ.ศ. 2533 จึงได้แยกตัวเป็นตำบลรุ่งระวี อำเภอน้ำเกลี้ยง โดยรวมเอาหมู่บ้านของตำบลเขินและตำบลละเอาะ ตั้งเป็นตำบลรุ่งระวี ตามประกาศกระทรวงมหาดไทย เมื่อวันที่ 2 กรกฎาคม พ.ศ. 2533 และมีผลในวันที่ 17 สิงหาคม ปีเดียวกันชื่อตำบลรุ่งระวีได้มาโดยมีปลัดในสมัยนั้นชื่อนายอุดม ได้เสนอชื่อเพื่อเลือก 3 ชื่อ ดังนี้
"สวนป่า" เนื่องจากพื้นที่มีป่าสงวนแห่งชาติป่าสนละเอาะ ที่จัดตั้งตามพระราชบัญญัติป่าสงวนแห่งชาติ
"ลำระวี" ซึ่งเป็นลำห้วยธรรมชาติที่ไหลผ่านพื้นที่ มีต้นกำเนิดอยู่ที่เขตตำบลไพร อำเภอขุนหาญ
"รุ่งระวี" โดยใช่ชื่อหมู่บ้านรุ่ง หมู่ที่ 6 ตำบลละเอาะ ซึ่งเป็นหมู่บ้านใหญ่ มารวมกับชื่อลำห้วยในพื้นที่ กลายเป็นชื่อมงคลนาม และคนในพื้นที่ซึ่งนิยมเรียกชื่อหมู่บ้านรุ่งที่อยู่ติดห้วยระวีว่า "บ้านรุ่งระวี"
และได้ร่วมกันลงมติตั้งชื่อตำบลว่า "ตำบลรุ่งระวี" และต่อมาได้มีพระราชกฤษฎีกายกฐานะกิ่งอำเภอน้ำเกลี้ยง อำเภอกันทรารมย์ ขึ้นเป็น อำเภอน้ำเกลี้ยง ตามประกาศกระทรวงมหาดไทยลงวันที่ 27 พฤษภาคม พ.ศ. 2537 โดยให้มีผลตั้งแต่วันที่ 3 มิถุนายน ปีเดียวกัน ทำให้ตำบลรุ่งระวี กิ่งอำเภอน้ำเกลี้ยง อำเภอกันทรารมย์ เข้ามาอยู่ในเขตการปกครองของอำเภอน้ำเกลี้ยง จังหวัดศรีสะเกษ ปัจจุบันเป็น 1 ใน 6 ตำบลของอำเภอน้ำเกลี้ยง
การแบ่งเขตการปกครอง > การปกครองส่วนภูมิภาค

ตำบลรุ่งระวีแบ่งพื้นที่การปกครองออกเป็น 15 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านสบายใต้ |  | (Ban Sabai Tai) |  | หมู่ 14 (เดิม) โอนมาจากตำบลเขิน0 |
| หมู่ 2 |  | บ้านสบาย |  | (Ban Sabai) |  | หมู่ 4 (เดิม) โอนมาจากตำบลเขิน0 |
| หมู่ 3 |  | บ้านสบาย |  | (Ban Sabai) |  | หมู่ 3 (เดิม) โอนมาจากตำบลเขิน |
| หมู่ 4 |  | บ้านโนนงาม |  | (Ban Non Ngam) |  | หมู่ 4 (เดิม) โอนมาจากตำบลละเอาะ0 |
| หมู่ 5 |  | บ้านหนองพะแนง |  | (Ban Nong Phanaeng) |  | หมู่ 5 (เดิม) โอนมาจากตำบลละเอาะ |
| หมู่ 6 |  | บ้านรุ่ง |  | (Ban Rung) |  | หมู่ 6 (เดิม) โอนมาจากตำบลละเอาะ |
| หมู่ 7 |  | บ้านหนองระไง |  | (Ban Nong Ra-ngai) |  | หมู่ 7 (เดิม) โอนมาจากตำบลเขิน |
| หมู่ 8 |  | บ้านหนองแคน |  | (Ban Nong Khaen) |  | หมู่ 12 (เดิม) โอนมาจากตำบลเขิน |
| หมู่ 9 |  | บ้านหนองแลง |  | (Ban Nong Laeng) |  | หมู่ 13 (เดิม) โอนมาจากตำบลเขิน |
| หมู่ 10 |  | บ้านโนนโพธิ์ |  | (Ban Non Pho) |  | หมู่ 11 (เดิม) โอนมาจากตำบลละเอาะ |
| หมู่ 11 |  | บ้านโนนไชยงาม |  | (Ban Non Chai-ngam) |  | - |
| หมู่ 12 |  | บ้านหนองสบาย |  | (Ban Nong Sabai) |  | - |
| หมู่ 13 |  | บ้านกลาง |  | (Ban Klang) |  | - |
| หมู่ 14 |  | บ้านสบายเหนือ |  | (Ban Sabai Nuea) |  | - |
| หมู่ 15 |  | บ้านรุ่งเหนือ |  | (Ban Rung Nuea) |  | - |
การแบ่งเขตการปกครอง > การปกครองส่วนท้องถิ่น

ท้องที่ตำบลรุ่งระวี มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลรุ่งระวี ครอบคลุมพื้นที่ตำบลรุ่งระวีทั้งหมด ซึ่งเป็นสภาตำบลรุ่งระวี ที่จัดตั้งขึ้นในปี พ.ศ. 2533 และยกฐานะขึ้นเป็นองค์การบริหารส่วนตำบลรุ่งระวีในวันที่ 30 มกราคม พ.ศ. 2539 จนถึงปัจจุบัน